CELEX: 32012D0219
Language: sk
Date: 2012-04-24 00:00:00
Title: 2012/219/EÚ: Vykonávacie rozhodnutie Komisie z  24. apríla 2012 , ktorým sa Srbsko uznáva za krajinu bez výskytu Clavibacter michiganensis ssp. sepedonicus (Spieckerman a Kotthoff) Davis et al . [oznámené pod číslom C(2012) 2524]

26.4.2012   
            
            
               SK
            
            
               Úradný vestník Európskej únie
            
            
               L 114/28
            
         VYKONÁVACIE ROZHODNUTIE KOMISIE
   z 24. apríla 2012,
   ktorým sa Srbsko uznáva za krajinu bez výskytu Clavibacter michiganensis ssp. sepedonicus (Spieckerman a Kotthoff) Davis et al.
   [oznámené pod číslom C(2012) 2524]
   (2012/219/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej bod 12 časti A prílohy III,
   keďže:
   
               (1)
            
            
               V bode 12 časti A prílohy III k smernici 2000/29/ES sa stanovuje všeobecný zákaz týkajúci sa zavlečenia do Únie hľuzy druhu Solanum L. a jej krížencov, inej ako je špecifikované v bodoch 10 a 11 uvedenej časti A vrátane hľuzy Solanum tuberosum L. s pôvodom v tretích krajinách. Tento zákaz sa nemá vzťahovať na európske tretie krajiny uznané za krajiny bez výskytu Clavibacter michiganensis ssp. sepedonicus (Spieckerman a Kotthoff) Davis et al. (ďalej len „organizmus“).
            
         
               (2)
            
            
               Z oficiálnych správ týkajúcich sa prieskumných kampaní v rokoch 2009, 2010 a 2011 poskytnutých Srbskom a z informácií zhromaždených počas misie vykonanej v tejto krajine Potravinovým a veterinárnym úradom v novembri a decembri 2009 vyplýva, že tento organizmus sa v Srbsku nevyskytuje a že krajina v súvislosti s ním zaviedla kontrolné, inšpekčné a skúšobné postupy pri dovoze a domácej produkcii hľuzy Solanum tuberosum L.
            
         
               (3)
            
            
               Je preto vhodné uznať Srbsko za krajinu bez výskytu tohto organizmu.
            
         
               (4)
            
            
               Toto rozhodnutie nemá vplyv na žiadne následné zistenia, ktoré by mohli preukázať, že sa tento organizmus v Srbsku vyskytuje.
            
         
               (5)
            
            
               Komisia požiada Srbsko, aby každý rok poskytlo informácie potrebné na overenie, že Srbsko je stále krajinou bez výskytu tohto organizmu.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Uznanie
   Srbsko sa uznáva za krajinu bez výskytu Clavibacter michiganensis ssp. sepedonicus (Spieckerman a Kotthoff) Davis et al.
   Článok 2
   Adresáti
   Toto rozhodnutie je určené členským štátom.
   
      V Bruseli 24. apríla 2012
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 169, 10.7.2000, s. 1.